ระเบียบกระทรวงการพัฒนาสังคมและความมั่นคงของมนุษย์ระเบียบกระทรวงการพัฒนาสังคมและความมั่นคงของมนุษย์ว่าด้วยการฌาปนกิจสงเคราะห์ของส่วนราชการหน่วยงานของรัฐ รัฐวิสาหกิจและองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐพ.ศ. ๒๕๔๗[๑] อาศัยอำนาจตามความในมาตรา๗ มาตรา ๔๙ และมาตรา ๕๐ แห่งพระราชบัญญัติการฌาปนกิจสงเคราะห์ พ.ศ. ๒๕๔๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงการพัฒนาสังคมและความมั่นคงของมนุษย์โดยอนุมัติจากคณะรัฐมนตรีจึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกระทรวงการพัฒนาสังคมและความมั่นคงของมนุษย์ว่าด้วยการฌาปนกิจสงเคราะห์ของส่วนราชการ หน่วยงานของรัฐ รัฐวิสาหกิจ และองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐพ.ศ. ๒๕๔๗หมวด ๑บททั่วไป ข้อ๒ ในระเบียบนี้การฌาปนกิจสงเคราะห์ภาครัฐหมายความว่า การฌาปนกิจสงเคราะห์ของส่วนราชการ หน่วยงานของรัฐ รัฐวิสาหกิจและองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐการขึ้นทะเบียนหมายความว่า การขึ้นทะเบียนการฌาปนกิจสงเคราะห์ภาครัฐเงินสงเคราะห์หมายความว่า เงินที่สมาชิกร่วมกันออกช่วยเหลือเป็นค่าจัดการศพหรือค่าจัดการศพและสงเคราะห์ครอบครัวของสมาชิกซึ่งถึงแก่ความตาย รวมทั้งเป็นค่าใช้จ่ายเพื่อดำเนินกิจการของการฌาปนกิจสงเคราะห์คณะกรรมการหมายความว่า คณะกรรมการดำเนินการการฌาปนกิจสงเคราะห์ภาครัฐนายทะเบียนหมายความว่า นายทะเบียนการฌาปนกิจสงเคราะห์ภาครัฐพนักงานเจ้าหน้าที่หมายความว่า ผู้ซึ่งรัฐมนตรีแต่งตั้งให้ปฏิบัติการตามระเบียบนี้รัฐมนตรีหมายความว่า รัฐมนตรีผู้รักษาการตามระเบียบนี้ข้อ๓ให้ผู้อำนวยการสำนักงานกิจการสตรีและสถาบันครอบครัว เป็นนายทะเบียนการฌาปนกิจสงเคราะห์ภาครัฐข้อ๔ให้รัฐมนตรีว่าการกระทรวงการพัฒนาสังคมและความมั่นคงของมนุษย์รักษาการตามระเบียบนี้และมีอำนาจแต่งตั้งพนักงานเจ้าหน้าที่เพื่อปฏิบัติการตามระเบียบนี้หมวด ๒การขึ้นทะเบียน ข้อ๕ การฌาปนกิจสงเคราะห์ภาครัฐจะมีวัตถุประสงค์นอกจากการฌาปนกิจสงเคราะห์ด้วยมิได้ข้อ๖ การฌาปนกิจสงเคราะห์ภาครัฐต้องเป็นไปตามข้อบังคับหรือระเบียบของหน่วยงานนั้น ๆและต้องขึ้นทะเบียนตามระเบียบนี้ข้อ๗ การขอขึ้นทะเบียนตามระเบียบนี้ให้หัวหน้าส่วนราชการ หรือผู้บังคับบัญชาสูงสุดของหน่วยงานของรัฐ รัฐวิสาหกิจหรือนายกสภาองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐยื่นคำขอต่อนายทะเบียนตามแบบ ก.ฌ. ๑ ท้ายระเบียบนี้ และต้องมีข้อบังคับหรือระเบียบของการฌาปนกิจสงเคราะห์ภาครัฐที่ขอขึ้นทะเบียนส่งไปด้วยจำนวนสองฉบับข้อ๘เมื่อนายทะเบียนได้พิจารณาคำขอขึ้นทะเบียนและข้อบังคับหรือระเบียบแล้วเห็นว่าถูกต้องตามระเบียบนี้ให้นายทะเบียนรับขึ้นทะเบียนและออกใบสำคัญแสดงการขึ้นทะเบียนตามแบบ ก.ฌ. ๒ท้ายระเบียบนี้ให้แก่ส่วนราชการ หน่วยงานของรัฐ รัฐวิสาหกิจหรือองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐข้อ๙ข้อบังคับหรือระเบียบของการฌาปนกิจสงเคราะห์ภาครัฐอย่างน้อยต้องมีข้อความดังต่อไปนี้(๑)ชื่อต้องมี คำว่า การฌาปนกิจสงเคราะห์ กำกับไว้กับชื่อนั้นด้วย(๒)วัตถุประสงค์(๓)ที่ตั้งสำนักงานและวันเวลาเปิดทำการ(๔)วิธีการรับสมาชิกและการขาดจากสมาชิกภาพ(๕)อัตราเงินค่าสมัคร อัตราเงินค่าบำรุง และอัตราเงินสงเคราะห์และวิธีการชำระเงินนั้น(๖)อัตราการหักเงินสงเคราะห์เพื่อเป็นค่าใช้จ่ายในการดำเนินกิจการ(๗)ข้อกำหนดเกี่ยวกับสิทธิและหน้าที่ของสมาชิก(๘)วิธีการจ่ายเงินค่าจัดการศพ หรือค่าจัดการศพและสงเคราะห์ครอบครัว(๙)ข้อกำหนดเกี่ยวกับการใช้จ่ายและการเก็บรักษาเงิน(๑๐)ข้อกำหนดเกี่ยวกับการตั้งกรรมการ จำนวนกรรมการ การพ้นจากตำแหน่งของกรรมการและการประชุมของคณะกรรมการข้อ๑๐การแก้ไขเพิ่มเติมข้อบังคับหรือระเบียบของการฌาปนกิจสงเคราะห์ภาครัฐให้เป็นไปตามมติของที่ประชุมคณะกรรมการโดยมีคะแนนเสียงไม่น้อยกว่าสองในสามของจำนวนกรรมการทั้งหมดและแจ้งให้นายทะเบียนทราบ เมื่อนายทะเบียนพิจารณาเห็นว่าถูกต้องตามระเบียบนี้แล้วก็ใช้บังคับได้ข้อ๑๑ในกรณีที่ใบสำคัญแสดงการขึ้นทะเบียนสูญหายหรือถูกทำลายหรือชำรุดในสาระสำคัญให้นายทะเบียนออกใบแทนใบสำคัญแสดงการขึ้นทะเบียนตามแบบ ก.ฌ. ๓ ท้ายระเบียบนี้เมื่อการฌาปนกิจสงเคราะห์ภาครัฐร้องขอหมวด ๓การดำเนินกิจการ ข้อ๑๒ ให้การฌาปนกิจสงเคราะห์ภาครัฐเป็นงานสวัสดิการของส่วนราชการหน่วยงานของรัฐ รัฐวิสาหกิจหรือองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐนั้นโดยมีคณะกรรมการเป็นผู้ดำเนินการและเป็นผู้แทนในกิจการที่เกี่ยวกับบุคคลภายนอกเพื่อการนี้คณะกรรมการจะมอบหมายให้กรรมการคนหนึ่งหรือหลายคนทำการแทนก็ได้คณะกรรมการต้องมีหัวหน้าส่วนราชการหรือผู้บังคับบัญชาสูงสุดของหน่วยงานของรัฐ รัฐวิสาหกิจหรือนายกสภาองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐหรือผู้ซึ่งได้รับมอบหมายจากบุคคลดังกล่าว เป็นประธานกรรมการข้อ๑๓การตั้งกรรมการและการเปลี่ยนตัวกรรมการให้อยู่ในดุลพินิจและความรับผิดชอบของหัวหน้าส่วนราชการหรือผู้บังคับบัญชาสูงสุดของหน่วยงานของรัฐรัฐวิสาหกิจหรือนายกสภาองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐซึ่งต้องมีคำสั่งแต่งตั้งกรรมการพร้อมส่งสำเนาที่มีคำรับรองว่าถูกต้องภายในสามสิบวันไปให้นายทะเบียนทราบด้วยข้อ๑๔ การฌาปนกิจสงเคราะห์ภาครัฐจะเรียกเก็บเงินจากผู้สมัครเข้าเป็นสมาชิกได้เฉพาะเงินค่าสมัคร เงินค่าบำรุงและเงินสงเคราะห์ ตามหลักเกณฑ์ ดังต่อไปนี้(๑)เงินค่าสมัคร ให้เรียกเก็บจากผู้สมัครเข้ามาเป็นสมาชิกเพียงครั้งเดียวตามอัตราที่กำหนดไว้ในข้อบังคับหรือระเบียบแต่ต้องไม่เกินคนละหนึ่งร้อยบาท(๒)เงินค่าบำรุง ให้เรียกเก็บจากสมาชิกเป็นรายเดือนหรือรายปีตามอัตราที่กำหนดไว้ในข้อบังคับหรือระเบียบแต่ต้องไม่เกินห้าสิบบาทต่อปี(๓)เงินสงเคราะห์ให้เรียกเก็บจากสมาชิกคิดตามข้อจำกัดจำนวนสมาชิกที่มีอยู่และตามจำนวนสมาชิกที่ตายในอัตราที่กำหนดไว้ในข้อบังคับหรือระเบียบ แต่ต้องไม่เกินศพละ(ก)หนึ่งร้อยบาท สำหรับการฌาปนกิจสงเคราะห์ภาครัฐที่มีสมาชิกไม่เกินสองพันห้าร้อยคน(ข)ห้าสิบบาท สำหรับการฌาปนกิจสงเคราะห์ภาครัฐที่มีสมาชิกเกินสองพันห้าร้อยคนแต่ไม่เกินห้าพันคน(ค)สามสิบบาท สำหรับการฌาปนกิจสงเคราะห์ภาครัฐที่มีสมาชิกเกินห้าพันคนแต่ไม่เกินหนึ่งหมื่นคน(ง)ยี่สิบบาท สำหรับการฌาปนกิจสงเคราะห์ภาครัฐที่มีสมาชิกเกินหนึ่งหมื่นคนในกรณีที่การฌาปนกิจสงเคราะห์ภาครัฐใดมีจำนวนสมาชิกเพิ่มขึ้นหรือลดลงอันเป็นเหตุให้ต้องเปลี่ยนแปลงอัตราการเรียกเก็บเงินสงเคราะห์ให้คณะกรรมการพิจารณาแก้ไขข้อบังคับหรือระเบียบเปลี่ยนแปลงอัตราการเรียกเก็บเงินสงเคราะห์โดยไม่ชักช้าแต่ถ้ามีจำนวนสมาชิกเพิ่มขึ้นหรือลดลงไม่เกินร้อยละหนึ่งของจำนวนสมาชิกทั้งหมดจะไม่แก้ไขข้อบังคับหรือระเบียบเพื่อเปลี่ยนแปลงอัตราการเรียกเก็บเงินสงเคราะห์ก็ได้ข้อ๑๕การฌาปนกิจสงเคราะห์ภาครัฐอาจเรียกเก็บเงินสงเคราะห์ไว้ล่วงหน้าเพื่อสำรองจ่ายเป็นค่าจัดการศพหรือค่าจัดการศพและสงเคราะห์ครอบครัวตามอัตราที่กำหนดไว้ในข้อบังคับหรือระเบียบก็ได้ในกรณีที่การฌาปนกิจสงเคราะห์ภาครัฐต้องเลิกไปหรือสมาชิกผู้ใดพ้นจากสมาชิกภาพให้คืนเงินสงเคราะห์ที่เรียกเก็บไว้ล่วงหน้าตามวรรคหนึ่งให้แก่สมาชิกหรือทายาทของสมาชิกซึ่งถึงแก่ความตายเท่าที่สมาชิกผู้นั้นยังไม่ตกอยู่ในความผูกพันที่จะต้องจ่ายเงินสงเคราะห์ตามที่ได้จ่ายล่วงหน้าไว้ข้อ๑๖การฌาปนกิจสงเคราะห์ภาครัฐอาจหักเงินจำนวนหนึ่งไว้จากเงินสงเคราะห์เพื่อเป็นค่าใช้จ่ายในการดำเนินกิจการตามอัตราที่กำหนดไว้ในข้อบังคับหรือระเบียบแต่ต้องไม่เกินอัตรา ดังต่อไปนี้(๑)ร้อยละเก้า สำหรับการฌาปนกิจสงเคราะห์ภาครัฐที่มีสมาชิกไม่เกินสองพันห้าร้อยคน(๒)ร้อยละแปด สำหรับการฌาปนกิจสงเคราะห์ภาครัฐที่มีสมาชิกเกินสองพันห้าร้อยคนแต่ไม่เกินห้าพันคน(๓)ร้อยละหก สำหรับการฌาปนกิจสงเคราะห์ภาครัฐที่มีสมาชิกเกินห้าพันคนแต่ไม่เกินหนึ่งหมื่นคน(๔)ร้อยละสี่ สำหรับการฌาปนกิจสงเคราะห์ภาครัฐที่มีสมาชิกเกินหนึ่งหมื่นคนในกรณีที่การฌาปนกิจสงเคราะห์ภาครัฐใดมีจำนวนสมาชิกเพิ่มขึ้นหรือลดลงอันเป็นเหตุให้ต้องเปลี่ยนแปลงอัตราการหักเงินสงเคราะห์ไว้เพื่อเป็นค่าใช้จ่ายให้นำความในข้อ ๑๔ วรรคสอง มาใช้บังคับโดยอนุโลมในกรณีที่การฌาปนกิจสงเคราะห์ภาครัฐหักเงินสงเคราะห์ไว้ไม่เพียงพอแก่การใช้จ่ายในการดำเนินกิจการหรือหักเงินสงเคราะห์ไว้มากเกินความจำเป็นแก่การใช้จ่ายในการดำเนินกิจการให้คณะกรรมการพิจารณากำหนดอัตราการหักเงินสงเคราะห์เพิ่มขึ้นหรือลดลงนับแต่มีกรณีดังกล่าวเกิดขึ้นแต่จะเพิ่มขึ้นเกินอัตราที่กำหนดไว้ในวรรคหนึ่งไม่ได้ข้อ๑๗กรรมการของการฌาปนกิจสงเคราะห์ภาครัฐไม่มีสิทธิได้รับเงินเดือนหรือค่าจ้างหรือเงินอื่นใดนอกจากเบี้ยประชุมหรือค่าพาหนะเท่านั้นโดยให้การฌาปนกิจสงเคราะห์ภาครัฐวางระเบียบเกี่ยวกับการนี้และต้องส่งสำเนาที่มีคำรับรองว่าถูกต้องต่อนายทะเบียนภายในสามสิบวันหมวด ๔การควบคุม ข้อ๑๘การฌาปนกิจสงเคราะห์ภาครัฐต้องจัดให้มีทะเบียนสมาชิกตามแบบที่นายทะเบียนกำหนดและให้เก็บรักษาไว้ที่สำนักงานพร้อมทั้งหลักฐานเอกสารที่ใช้ประกอบการลงทะเบียนและให้ส่งสำเนาทะเบียนสมาชิกที่มีอยู่ในวันที่ครบเก้าสิบวันนับแต่วันที่ขึ้นทะเบียนให้แก่นายทะเบียนภายในสามสิบวันนับแต่วันดังกล่าวและเมื่อสิ้นเดือนมิถุนายนของทุกปี ให้ส่งสำเนาทะเบียนสมาชิกที่เพิ่มขึ้นและแจ้งบัญชีรายชื่อของสมาชิกที่ตายหรือการพ้นจากสมาชิกภาพตามแบบที่นายทะเบียนกำหนดให้แก่นายทะเบียนภายในสามสิบวันนับแต่สิ้นเดือนมิถุนายนในกรณีที่มีการเปลี่ยนแปลงข้อมูลเกี่ยวกับสมาชิกตามที่ปรากฏในทะเบียนสมาชิกให้การฌาปนกิจสงเคราะห์ภาครัฐรายงานนายทะเบียนตามแบบที่นายทะเบียนกำหนดตามระยะเวลาในวรรคหนึ่งข้อ๑๙การฌาปนกิจสงเคราะห์ภาครัฐต้องจัดให้มีบัญชีแสดงฐานะทางการเงินตามแบบที่นายทะเบียนกำหนดและต้องเก็บรักษาเอกสารประกอบบัญชีที่แสดงให้เห็นความถูกต้องแห่งบัญชีนั้นไว้ด้วยข้อ๒๐ภายในหนึ่งร้อยยี่สิบวันนับแต่วันสิ้นปีปฏิทินของทุกปี การฌาปนกิจสงเคราะห์ภาครัฐต้องทำบัญชีงบดุลเสนอต่อหัวหน้าส่วนราชการหรือผู้บังคับบัญชาสูงสุดของหน่วยงานของรัฐรัฐวิสาหกิจหรือนายกสภาองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐเพื่ออนุมัติและส่งสำเนางบดุลและเอกสารประกอบงบดุลให้แก่นายทะเบียนภายในสามสิบวันนับแต่วันที่ได้รับอนุมัติและให้แสดงงบดุลนั้นไว้ที่สำนักงานของการฌาปนกิจสงเคราะห์ภาครัฐเพื่อให้สมาชิกและผู้มีส่วนได้เสียตรวจดูได้ด้วยในกรณีที่การฌาปนกิจสงเคราะห์ภาครัฐใดได้จัดทำบัญชีงบดุลเมื่อสิ้นปีงบประมาณให้จัดทำบัญชีงบดุลในลักษณะดังกล่าวต่อไปได้อีกไม่เกินสองปีงบประมาณนับแต่วันที่ระเบียบนี้ใช้บังคับข้อ๒๑ เอกสารหลักฐานตามข้อ ๑๘ ข้อ ๑๙และข้อ ๒๐ต้องเก็บรักษาไว้ที่สำนักงานของการฌาปนกิจสงเคราะห์ภาครัฐไม่น้อยกว่าสิบปีข้อ๒๒ ในการปฏิบัติหน้าที่ตามระเบียบนี้ให้นายทะเบียนหรือผู้ซึ่งนายทะเบียนมอบหมายและพนักงานเจ้าหน้าที่มีอำนาจดังต่อไปนี้(๑)ตรวจสอบข้อเท็จจริงเกี่ยวกับการดำเนินกิจการ(๒)เรียกเอกสารหลักฐาน ทะเบียนสมาชิก หรือบัญชีของการฌาปนกิจสงเคราะห์ภาครัฐมาตรวจสอบ(๓)เรียกกรรมการหรือเจ้าหน้าที่ของการฌาปนกิจสงเคราะห์ภาครัฐมาเพื่อสอบถามหรือแสดงข้อเท็จจริงเกี่ยวกับการดำเนินกิจการของการฌาปนกิจสงเคราะห์ในการปฏิบัติหน้าที่ตามวรรคหนึ่งให้บุคคลซึ่งเกี่ยวข้องอำนวยความสะดวกตามสมควรแก่นายทะเบียนหรือผู้ซึ่งนายทะเบียนมอบหมายและพนักงานเจ้าหน้าที่หมวด ๕การเลิกกิจการ ข้อ๒๓นายทะเบียนมีอำนาจสั่งให้เลิกการฌาปนกิจสงเคราะห์ภาครัฐได้ในกรณีดังต่อไปนี้(๑)สมาชิกไม่น้อยกว่าหนึ่งในสี่ของจำนวนสมาชิกทั้งหมดร่วมกันยื่นคำร้องขอเป็นหนังสือต่อนายทะเบียนขอให้เลิกพร้อมด้วยเหตุผลประกอบคำร้องขอ และนายทะเบียนได้สอบสวนแล้วเห็นสมควรให้เลิก(๒)มีพฤติการณ์ที่ทำให้เห็นว่าการดำเนินกิจการการฌาปนกิจสงเคราะห์ภาครัฐนั้นไม่เป็นไปโดยสุจริตและนายทะเบียนได้สอบสวนพฤติการณ์ดังกล่าวแล้ว มีเหตุผลเป็นที่เชื่อถือได้(๓)มีพฤติการณ์ที่ทำให้เห็นว่าการดำเนินกิจการการฌาปนกิจสงเคราะห์ภาครัฐไม่อาจจะดำเนินต่อไปได้ไม่ว่าเพราะเหตุใด ๆเมื่อนายทะเบียนสั่งเลิกการฌาปนกิจสงเคราะห์ภาครัฐใดให้แจ้งคำสั่งเป็นหนังสือพร้อมด้วยเหตุผลไปยังหัวหน้าส่วนราชการหรือผู้บังคับบัญชาสูงสุดของหน่วยงานของรัฐรัฐวิสาหกิจหรือนายกสภาองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐนั้นภายในสามสิบวันข้อ๒๔ กรรมการของการฌาปนกิจสงเคราะห์ภาครัฐที่นายทะเบียนสั่งเลิกตามข้อ๒๓ มีสิทธิอุทธรณ์ต่อรัฐมนตรีโดยทำเป็นหนังสือยื่นต่อนายทะเบียนภายในสามสิบวันนับแต่วันที่ได้รับคำสั่งให้รัฐมนตรีวินิจฉัยให้แล้วเสร็จภายในหกสิบวันนับแต่วันยื่นอุทธรณ์คำวินิจฉัยของรัฐมนตรีให้เป็นที่สุดข้อ๒๕เมื่อการฌาปนกิจสงเคราะห์ภาครัฐต้องเลิก ไม่ว่าด้วยเหตุใด ๆให้หัวหน้าส่วนราชการหรือผู้บังคับบัญชาสูงสุดของหน่วยงานของรัฐ รัฐวิสาหกิจหรือนายกสภาองค์กรวิชาชีพ ซึ่งเป็นนิติบุคคลที่อยู่ภายใต้การกำกับของรัฐมีหน้าที่รับผิดชอบในการชำระบัญชีให้เสร็จโดยเร็ว และเมื่อได้ชำระบัญชีแล้วถ้ามีทรัพย์สินเหลืออยู่เท่าใดให้นำทรัพย์สินนั้นไปใช้จ่ายในด้านสวัสดิการตามที่ระบุไว้ในข้อบังคับหรือระเบียบหรือตามมติของคณะกรรมการในกรณีที่มิได้ระบุไว้ในข้อบังคับหรือระเบียบ หรือคณะกรรมการมิได้มีมติไว้ให้ทรัพย์สินนั้นตกเป็นของแผ่นดินประกาศ ณ วันที่ ๑๙มีนาคม พ.ศ. ๒๕๔๗สรอรรถ กลิ่นประทุมรัฐมนตรีว่าการกระทรวงการพัฒนาสังคมและความมั่นคงของมนุษย์[เอกสารแนบท้าย]๑. คำขอขึ้นทะเบียนการฌาปนกิจสงเคราะห์ภาครัฐ(แบบ ก.ฌ. ๑)๒. ใบสำคัญแสดงการขึ้นทะเบียนการฌาปนกิจสงเคราะห์ภาครัฐ(แบบ ก.ฌ. ๒)๓. ใบแทนใบสำคัญแสดงการขึ้นทะเบียนการฌาปนกิจสงเคราะห์ภาครัฐ(แบบ ก.ฌ. ๓)ปริญสินีย์/ผู้จัดทำ๒๑ กุมภาพันธ์ ๒๕๕๕[๑] ราชกิจจานุเบกษาเล่ม ๑๒๑/ตอนที่ ๔๗ ง/หน้า ๑๖/๑๐ มิถุนายน ๒๕๔๗